СВЕ ДЕЧИЈЕ СТАЗЕ ВОДЕ ОД ИГРЕ ДО СЛОБОДЕ

                  Деца треба да се играју док су још млада. Игре напољу, игре унутра, све је то за нас децу нешто најлепше на свету. У игри треба да уживамо и да се опустимо.

 У игри су уживале чак  и наше баке и деке. Њихове игре су биле мало другачије али су за њих биле забавне. Неке од њих су још популарне а неке заборављене. Игре мојих бака и дека су биле: пиљке, игре крпењачама, игре са глином, прескакање конопца,  крпене и гумене лутке, шуге, јанине...Њихове игре нама можда изгледају досадно али тада није било толико пуно играчака као данас. Они су сами смишљали игре користећи машту и предмете који никоме више нису били потребни. То је много теже него данас.  Данас само одемо у радњу и  одаберемо играчку, мада су много лепше игре које сами смислимо.

 Све што деца раде претвори се у игру.  Док се играју скачу са цвета на цвет, иду са планете на планету и тако тој прелепој игри нема краја. У игри су нам и најстрашније животиње другари. У игри проналазимо нове пријатеље и крећемо са њима на пут око света. Да ли се играју сама или у друштву,  деца су слободна да полете. Где год дете згази прави пут у неки нови свет, свет у ком оживи све оно о чему је маштало. У том свету се све жеље испуњавају.  Дечаци су храбри и не боје се змајева па са њима лете преко целе планете. Девојчице би најрадије биле у друштву вила и принцеза.

Играле су се наше баке и деке, играмо се ми, играће се и деца у будућности. Оно што нас све спаја и што је заједничко за све нас је игра.

Катарина Филиповић II4

O.Ш.Никола Тесла, Нови Сад

Учитељица Слађана Мандић